Xoghayaha Waddani mar uu ka hadlaayey Doorashadii Madaxtooyada ayaa yidhi “Xisbigu kumuu guulaysan Doorashadii dhawayd ee dhacday 2017, ee Madaxtooyada, Guddoomiyuhuna wuxuu raadinayaa halkii uu kaga baxsan lahaa masuuliyada, sidii uu mar kale isku soo sharaxo, balse waxaan leeyahay masuuliyadda ugu weyn waxa leh ninka gaadhiga u hayey shookaanta, gaadhiga dhacay, ninka shookaanta u hayey ayaa masuuliyadeeda qaada, ugu dambayn Shirka Xoghayaha Guud ee aan hayo waa mid Shirweyne la igu doortay, haddii ku takrifalka awoodeed uu ku sii wado ama ay sii socoto, ee aanu sharciga u lahayn Guddoomiye Cirro, waxa lagama maarmaan noqonaysa in aanu iskula gudubno Garsoorka iyo Sharciyada dalka waxaan ku cel-celinayaa Xisbiga duminta iyo burburinta aad ku hayso Guddoomiye, inaad ka dayso, sharciyada Xisbiga iyo nidaamka dalkana inaad u hogaansato, wixii ka soo baxa arimaha aad wadana masuuliyadeeda adiga ayaa qaadi doona, Aniga iyo Guddoomiyuhu isma hayno, ee wuxuu doonayaa waxaanu awood u lahayn oo sharci u banayn oo awoodiisa ku socodsiiyo, anaguna taanu isku haynaa waa ka daayo sharciga u soo noqo”
